text: F-16 måtte sikkerhedslande
  02 december 2015 kl. 15.13
  F-16 fra Fighter Wing Skrydstrup måtte nødlande onsdag eftermiddag.
  Onsdag eftermiddag fik et F-16-fly en fejlmelding på hjulene.
  - En lampe lyser i cockpittet, og indikerer, at der er en fejl. Piloten kontakter derfor tårnet, og kan lave en udramatisk sikkerhedslanding, fortæller major og presseofficer Erik Bøttger fra Værnsfælles Forsvarskommando i Karup til TV SYD.
  27. oktober var en F-16-pilot nødt til at skyde sig selv ud med faldskærm over Vesterhavet. Det vides endnu ikke, om det er en lignende fejl.
  - Det er for tidligt at sige, hvad fejlen er. Det arbejder mekanikere nu på at finde ud, uddyber Erik Bøttger.
  